’n Veldgids van die luukse Thornybush-natuurreservaat aangrensend aan die Nasionale Krugerwildtuin is dood nadat hy Dinsdagoggend deur ’n olifantkoei vertrap is.
Hoewel die lodges in die reservaat toegespan is met ’n heining wat bestand is teen olifante, word daar vermoed dat ’n groep van drie olifantkoeie en ses kalfies van verskillende ouderdomme deur die hek van die heining gebreek en op die veldgidse afgekom het.
Die gebied is dig bebos en die veldgidse het vermoedelik nie die olifante gesien aankom nie. “Hulle het mekaar absoluut verras. Dit is ’n natuurlike ding vir ’n olifant om te reageer wanneer daar kalfies by is.”
“Sheldon het ’n passie vir die bos gehad en mense van oor die wêreld entoesiasties ingelig oor die wonders in die natuur,” het Rod Wyndham, besturende direkteur by Sabi Sabi, intussen op sosiale media geskryf.
Dis baie hartseer – maar moet asb nou nie weer die olifant van kant maak nie. Dis hulle “huis” wat wagters binne tree en hulle kan nie dink soos mense nie. Al wat hulle dink is om hul kalfies te beskerm.